Na temelju članka 7. stavak 1. i članka 10. stavka 3. Zakona o financiranju političkih aktivnosti, izborne promidžbe i referenduma (“Narodne novine” broj 29/19 i 98/19) i članka 25. Statuta Grada Hvara (“Službeni glasnik Grada Hvara“, broj: 3/18, 10/18 i 2/21 ), Gradsko vijeće Grada Hvara na 3. sjednici 27. srpnja 2021. godine, donosi:

**O D L U K U
o raspoređivanju sredstava za redovito godišnje financiranje političkih stranaka i nezavisnih vijećnika zastupljenih u Gradskom vijeću Grada Hvara za razdoblje od 15. lipnja do 31. prosinca 2021. godine**

**Članak 1.**

Ovom Odlukom raspoređuju se sredstva za financiranje političkih stranaka i članova izabranih s liste grupe birača (u daljnjem tekstu: nezavisni vijećnici) zastupljenih u Gradskom vijeću Grada Hvara (u daljnjem tekstu: Vijeće) planirana za razdoblje od 15. lipnja od 31. prosinca 2021. godinu, na način i pod uvjetima utvrđenim Zakonom. Za tu namjenu osigurana su sredstva u Proračunu Grada Hvara za 2021. godinu.

Riječi i pojmovi koji se koriste u ovoj Odluci, a koji imaju rodno značenje, odnose se na jednak način na muški i ženski rod, bez obzira u kojem su rodu navedeni.

**Članak 2.**

Za svakog člana Vijeća utvrđuje se godišnji iznos sredstava od 7.000,00 kuna.

Za svakog člana Vijeća koji je podzastupljenog spola utvrđuje se godišnja naknada u iznosu od 7.700,00 kuna.

Podzastupljenost spola u smislu stavka 2. ovog članka postoji ako je zastupljenost jednog spola u Vijeću niža od 40%.

**Članak 3.**

Političkim strankama i nezavisnim vijećnicima zastupljenim u Vijeću raspoređuju se sredstva osigurana u Proračunu Grada Hvara za razdoblje od 15. lipnja do 31. prosinca 2021. godinu na način utvrđen u članku 2. ove Odluke u iznosima kako slijedi:

|  |  |  |  |  |  |
| --- | --- | --- | --- | --- | --- |
| STRANKA/NEZAVISNI VIJEĆNIK | BROJ ČLANOVA | ŽENE | MUŠKARCI | TROMJESEČNI IZNOS  | UKUPAN IZNOS SREDSTAVA ZA RAZDOBLJE OD 15.LIPNJA DO 31.PROSINCA 2021.G |
| NADA JELIČIĆ, KANDIDACIJSKA LISTA GRUPE BIRAČA , NOSITELJ: RIKARDO NOVAK | 1 | 1 | 0 | 1.925,00 | 4.187,53 kn |
| VLADIMIR BIAŽEVIĆ, KANDIDACIJSKA LISTA GRUPE BIRAČA , NOSITELJ: RIKARDO NOVAK | 1 | 0 | 1 | 1.750,00 | 3.806,84 kn |
| ŽELJKO OBRADOVIĆ, KANDIDACIJSKA LISTA GRUPE BIRAČA , NOSITELJ: RIKARDO NOVAK | 1 | 0 | 1 | 1.750,00 | 3.806,84 kn |
| ANA JELIČIĆ, KANDIDACIJSKA LISTA GRUPE BIRAČA , NOSITELJ: RIKARDO NOVAK | 1 | 1 | 0 | 1.925,00 | 4.187,53 kn |
| PJERINO BEBIĆ, KANDIDACIJSKA LISTA GRUPE BIRAČA , NOSITELJ: PJERINO BEBIĆ | 1 | 0 | 1 | 1.750,00 | 3.806,84 kn |
| KARLA KARKOVIĆ, KANDIDACIJSKA LISTA GRUPE BIRAČA , NOSITELJ: PJERINO BEBIĆ | 1 | 1 | 0 | 1.925,00 | 4.187,53 kn |
| ANDRO KOMAZIN, KANDIDACIJSKA LISTA GRUPE BIRAČA , NOSITELJ: PJERINO BEBIĆ | 1 | 0 | 1 | 1.750,00 | 3.806,84 kn |
| SOCIJALDEMOKRATSKA PARTIJA HRVATSKE- SDP | 2 | 0 | 2 | 3.500,00 | 7.613,68 kn |
| HRVATSKA DEMOKRATSKA ZAJEDNICA -HDZ | 2 | 0 | 2 | 3.500,00 | 7.613,68 kn |
| HRVATSKA SELJAČKA STRANKA -HSS | 1 | 0 | 1 | 1.750,00 | 3.806,84 kn |
| JOŠKO ROSSO, KANDIDACIJSKA LISTA GRUPE BIRAČA , NOSITELJ: JOŠKO ROSSO | 1 | 0 | 1 | 1.750,00 | 3.806,84 kn |
| UKUPNO: | 13 | 3 | 10 | 23.275,00 | 50.630,99 kn |

**Članak 4.**

Financijska sredstva iz članka 3. ove Odluke doznačuju se na žiro račun političke stranke, odnosno na poseban račun nezavisnog vijećnika tromjesečno u jednakim iznosima. Iznimno za drugo tromjesečje isplatit će se razmjerno broju dana u tom tromjesečju i to nakon donošenja ove Odluke.

**Članak 5.**

Ova Odluka stupa na snagu prvog dana od dana objave u “Službenom glasniku Grada Hvara”.

**R E P U B L I K A H R V A T S K A**

**SPLITSKO-DALMATINSKA ŽUPANIJA**

**G R A D H V A R**

**GRADSKO VIJEĆE**

KLASA: 402-01/21-01/67

URBROJ: 2128/01-02-21-02

Hvar, 27. srpnja 2021.g.

 PREDSJEDNIK GRADSKOG VIJEĆA :

 Fabijan Vučetić